b'\n_START_ARTICLE_\nBenoit Paul \xc3\x89mile Clapeyron\n_START_SECTION_\n\xc5\xbdivljenje in delo\n_START_PARAGRAPH_\nClapeyron je \xc5\xa1tudiral na \xc3\x89cole Polytechnique, kjer je diplomiral leta 1818, in na \xc3\x89cole des Mines. Leta 1820 je na pro\xc5\xa1njo ruskega carja Aleksandra I. skupaj z Lam\xc3\xa9jem od\xc5\xa1el predavat \xc4\x8disto in uporabno matematiko na \xc3\x89cole des Travaux Publics v Sankt Peterburg._NEWLINE_V Pariz se je vrnil leta 1830 po francoski julijski revoluciji in sodeloval pri gradnji prve \xc5\xbeeleznice med Parizom in Versaillom ter Saint-Germain-en-Layem._NEWLINE_Leta 1834 je objavil poro\xc4\x8dilo z naslovom Gonilna sila toplote. To je bil njegov prvi prispevek k razvoju sodobne termodinamike. V njem je naprej razvil Carnotovo delo, ki je preminul dve leti prej. V njegov spomin je podal posebno grafi\xc4\x8dno predstavitev Carnotovega izreka, ki dolo\xc4\x8da, da je u\xc4\x8dinek toplotnega stroja z dvema toplotnima rezervoarjema najve\xc4\x8dji, \xc4\x8de deluje v obrnljivem na\xc4\x8dinu. Ta Clapeyronov diagram dolo\xc4\x8da prikaz stanj teko\xc4\x8dine, kjer je podan tlak glede na prostornino in dano temperaturo._NEWLINE_Clapeyron je leta 1843 opredelil zamisel reverzibilne spremembe. Ta mu je omogo\xc4\x8dila zapis Carnotovega na\xc4\x8dela, (ki odgovarja 2. zakonu termodinamike), v uporabni obliki. S tem v zvezi je zapisal Clausisus-Clapeyronovo ena\xc4\x8dbo, ki dolo\xc4\x8da latentno toploto spremembe stanja \xc4\x8diste snovi._NEWLINE_Njegovo delo je med drugim povezano tudi s formulacijo splo\xc5\xa1ne ena\xc4\x8dbe stanja za idealne pline, z ravnovesnim stanjem homogenih trdnin in z ra\xc4\x8dunanjem vezi v \xc5\xbearkih._NEWLINE_Leta 1858 so ga izbrali za \xc4\x8dlana Akademije znanosti (Acad\xc3\xa9mie des sciences).'